HNoMS Fridtjof Nansen (F310)

HNoMS Fridtjof Nansen adalah sebuah frigat dalam Tentera Laut Diraja Norway. Ia telah dilancarkan pada 5 April 2006, dan merupakan kapal pertama dalam kapal perang kelas-Fridtjof Nansen.

Anti pelanunan
Pada 26 Februari 2009, kerajaan Norway telah memutuskan untuk mengatur gerak HNoMS Fridtjof Nansen ke Teluk Aden, bagi mengambil bahagian dalam Operasi Atalanta, sebuah kempen menentang pelanunan oleh Kesatuan Eropah di Somalia. Fridtjof Nansen menyertai kempen ini pada bulan Ogos 2009.

Penglibatan Fridtjof Nansen dalam Operasi Atalanta telah dilakukan tanpa penugasan sebuah helikopter secara kekal di atasnya. ekoran kelewatan penyerahan helikopter baharu, NH-90. Kapal ini dilengkapi dengan dua buah RHIB laju sebagai ganti.
Pada bulan November 2009, ia telah terlibat dalam satu pertempuran bersenjata dengan suspek lanun setelah diserang semasa sedang memeriksa sebuah kapal nelayan.

RIMPAC 2014
Pada tahun 2014, Fridtjof Nansen telah mengambil bahagian dalam latihan tentera laut, RIMPAC 2014 yang berlangsung di Lautan Pasifik. Dalam latihan ini, ia telah melancarkan sebuah Naval Strike Missile untuk menenggelamkan , sebuah kapal dok pengangkut amfibia yang telah dilucut tauliah oleh Tentera Laut Amerika Syarikat, yang mana dijadikan sasaran sejauh 55 batu nautika, arah barat laut Hawaii pada 10 Julai 2014.

Rujukan

Frigat aktif dalam Tentera Laut Diraja Norway
Frigat kelas Fridtjof Nansen